Noteikumu (grozījumu) projekts 25-TA-266
Izdrukāts 29.07.2026. 22.45 - 1.0.VK Redakcija
Noteikumu (grozījumu) projekts 25-TA-266
Izdrukāts 29.07.2026. 22.45 - 1.0.VK Redakcija
Ministru kabineta noteikumi Nr. 417
Rīgā 2025. gada 8. jūlijā (prot. Nr. 27 9. §)
Grozījumi Ministru kabineta 2014. gada 8. jūlija noteikumos Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība"
Izdoti saskaņā ar Atkritumu apsaimniekošanas likuma
24.panta pirmo daļu un 29. panta 1., 2., 3. un 4. punktu
· Izdarīt Ministru kabineta 2014. gada 8. jūlija noteikumos Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" (Latvijas Vēstnesis, 2014, 142. nr.; 2017, 253. nr.; 2018, 133. nr.; 2019, 61., 255. nr.; 2023, 247. nr.) šādus grozījumus:
· 1. Papildināt ar 5.1 punktu šādā redakcijā:
· "5.1 Klimata un enerģētikas ministrija sadarbībā ar standartizācijas tehnisko komiteju iesniedz nacionālajai standartizācijas institūcijai publicēšanai tās tīmekļvietnē to piemērojamo standartu sarakstu, kurus var piemērot šo noteikumu prasību izpildei."
· 2. Papildināt ar 5.2 punktu šādā redakcijā:
· "5.2 Ja ražotājs marķē iekārtas saskaņā ar piemērojamo standartu vai to daļu prasībām, uz kurām atsauces ir publicētas Eiropas Savienības Oficiālajā Vēstnesī, uzskatāms, ka minētās iekārtas atbilst šo noteikumu iekārtu marķēšanas prasībām."
· 3. Izteikt 6. punktu šādā redakcijā:
· "6. Papildus normatīvajos aktos par atbilstības novērtēšanu noteiktajām marķēšanas prasībām, kas attiecas uz iekārtām, ražotājs marķē iekārtas saskaņā ar šo noteikumu 3. pielikumu un ievērojot piemērojamos standartus par iekārtu marķēšanu, lai nodrošinātu iekārtu atkritumu dalītu savākšanu un novērstu iekārtu atkritumu apglabāšanu kā nešķirotus sadzīves atkritumus. Marķējumu izvieto uz iekārtas redzamā vietā. Marķējumam jābūt viegli salasāmam un neizdzēšamam. Izņēmuma gadījumā, ja iekārtu tās izmēra vai funkciju dēļ nav iespējams marķēt, marķējumu izvieto uz iekārtas iepakojuma, garantijas talona vai norāda lietošanas instrukcijā."
· 4. Papildināt ar 6.1 punktu šādā redakcijā:
· "6.1 Lai nekļūdīgi noteiktu datumu, kad iekārta laista tirgū, marķējumā saskaņā ar piemērojamiem standartiem par iekārtu marķēšanu norāda, ka iekārta ir laista tirgū pēc 2005. gada 13. augusta."
· 5. Papildināt ar 38.1 punktu šādā redakcijā:
· "38.1 Šo noteikumu 6.1 punktā minēto prasību piemēro:
· 38.11. iekārtām, kas laistas tirgū pēc 2005. gada 13. augusta;
· 38.12. fotoelementu paneļiem, kas laisti tirgū pēc 2012. gada 13. augusta;
· 38.13. šo noteikumu 2. pielikumā minētajām iekārtām, kas neietilpst šo noteikumu 1. pielikumā un ir laistas tirgū pēc 2018. gada 1. jūlija."
· 6. Papildināt informatīvo atsauci uz Eiropas Savienības direktīvām ar 4. apakšpunktu šādā redakcijā:
· "4) Eiropas Parlamenta un Padomes 2024. gada 13. marta Direktīvas 2024/884/ES, ar ko groza Direktīvu 2012/19/ES par elektrisko un elektronisko iekārtu atkritumiem (EEIA)."

